Diari Oficial de la Generalitat Valenciana


Sumari del DOGV 8481, del 07-02-2019 (2019/916)

Notificació de la sentència dictada en el procediment de divorci contenciós número 753/2018.
--------------------------------------------------------------------------------------------

### Dades del document

Número de DOGV
:   8481

Data del DOGV
:   07-02-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/916


Organisme emissor
:   Jutjat de Primera Instància número 26 de València

Tipus de document
:   Edicte

Notificació de la sentència dictada en el procediment de divorci contenciós número 753/2018. [2019/916]  
Alicia Ordeig Rabadán, lletrada de l'Administració de justícia del Jutjat de Primera Instància número 26 de València, mitjançant aquest edicte faig saber que en les actuacions de família divorci contenciós [DIC] - 000753/2018, seguides a instàncies de Marta Berges Furió contra Serge Ngaba Mbono, en situació de rebel·lia, en data 30 de gener de 2019, ha recaigut sentència la part dispositiva de la qual diu així:  
  
«Estime la demanda interposada per Marta Berges Furió contra Serge Ngaba Mbono, i declare:  
1. S'acorda el divorci i la dissolució del matrimoni format per ambdós amb tots els efectes inherents al mateix.  
2. Es declaren revocats els consentiments i poders que qualsevol dels cònjuges haguera atorgat a favor de l'altre, i cessa la possibilitat, llevat de pacte en contra, de vincular els béns privatius de l'altre cònjuge en l'exercici de la potestat domèstica.  
3. S'encomana a la mare, Marta Berges Furió, la guarda i la custòdia dels fills del matrimoni menors d'edat, que continuaran sota la pàtria potestat d'ambdós progenitors, si bé l'exercici de totes les facultats derivades de la pàtria potestat s'atribueix en exclusiva a la mare.  
  
4. Les visites entre el pare i els fills menors d'edat del matrimoni quedaran en suspens fins que el demandat sol·licite la seua represa a través del procediment adequat.  
5. Serge Ngaba Mbono haurà de contribuir als aliments dels fills comuns amb la quantitat de 100 euros mensuals per cada xiquet (300 euros mensuals), pagadors per anticipat, dins dels cinc primers dies de cada mes, en el compte corrent o llibreta d'estalvi que a aquest efecte designe la demandant.  
La quantitat assenyalada s'actualitzarà anualment, amb efectes de primer de gener de cada any, en proporció a les variacions que experimenten els índexs de preus al consum, segons l'Institut Nacional d'Estadística o organisme que el substituïsca.  
Les despeses extraordinàries dels menors, necessàries o consensuades per les parts, seran pagades per ambdós progenitors a mitges.  
No pertoca fer pronunciament exprés sobre la imposició de costes.  
  
Notifiqueu aquesta resolució a les parts i feu-los saber que en contra d'aquesta resolució es pot interposar un recurs d'apel·lació que haurà d'interposar-se per escrit en el termini de vint dies, amb la indicació de la infracció comesa segons el parer de la persona recurrent; cal acompanyar un resguard que acredite haver efectuat el depòsit de 50 ?, en el compte de depòsits i consignacions d'aquest jutjat, obert en el Banc de Santander, llevat que la persona recurrent tinga concedit el benefici de justícia gratuïta. En cas de no efectuar-se el depòsit, serà esmenable el defecte en el termini de dos dies, i no s'admetrà a tràmit en cas de no esmenar-lo.  
Aquesta és la meua sentència, que pronuncie, mane i firme.»  
  
I perquè valga de notificació en forma al demandat, Serge Ngaba Mbono, en situació de rebel·lia i ignorat parador, expedisc i firme aquest edicte.  
  
València, 30 de gener de 2019.- La lletrada de l'Administració de justícia: Alicia Ordeig Rabadán.